கேள்வி: கரகல்பக்ஸ்தான் என்பது என்ன?
பதில்: கரகல்பாக்ஸ்தான் (''Karakalpakstan'', கரகல்பக மொழி : Qaraqalpaqstan / Қарақалпақстан; உசுபேகிய மொழி : Qoraqalpogʻiston), அதிகாரப்பூர்வமாக கரகல்பாக்ஸ்தான் குடியரசு (கரகல்பக மொழி : Qaraqalpaqstan Respublikası / Қарақалпақстан Республикасы; உசுபேகிய மொழி : Qoraqalpogʻiston Respublikasi) என்பது உசுபெக்கிசுத்தான் உள்ள ஒரு தன்னாட்சி குடியரசு. இது உஸ்பெகிஸ்தானின் வடமேற்கு முனை முழுவதும் பரவியுள்ளது. இதன் தலைநகரம் நுகஸ் ( ' / ) ஆகும். கரகல்பாக்ஸ்தான் குடியரசு பரப்பளவில் உள்ளது. பாரசீக செவ்வியல் பாரசீக இலக்கியம் இப்பகுதி கோட் (کات) என்று அழைக்கப்பட்டாலும், இதன் பகுதி குவாரசமியா பாரம்பரிய நிலப்பகுதிக்கு உட்பட்டது.
கேள்வி: கரகல்பக்ஸ்தான் - வரலாறு பற்றி விளக்கவும்.
பதில்: கிமு 500 முதல் கிபி 500 வரை, இப்போதய கரகல்பக்ஸ்தான் பகுதியானது பரந்த அளவில் நீர்ப்பாசனம் கொண்ட ஒரு வளமான வேளாண் பகுதியாக இருந்தது. நாடோடிகளாகவும், மீனவர்களாக இருந்த கரகல்பக் மக்கள் குறித்து 16 ஆம் நூற்றாண்டில் முதன்முதலில் பதிவு செய்யப்பட்டது. கராகல்பாக்ஸ்தான் உருசியப் பேரரசு கிவாவின் கானேட்டால் 1873 இல் விற்கப்பட்டது. சோவியத் ஒன்றியம் ஆட்சியின் கீழ், இது 1936 இல் உசுபெக்கிசுத்தான் ஒரு பகுதியாக மாறுவதற்கு முன்பு உருசிய சோவியத் கூட்டாட்சி சோசலிச குடியரசிற்குள் ஒரு தன்னாட்சி பகுதியாக இருந்தது. 1960 கள் மற்றும் 1970 களில், ஆமூ தாரியாவிலிருந்து நீர்ப்பாசனம் விரிவாக்கப்பட்டபோது, இப்பகுதி மிகவும் வளமானதாக இருந்தது. இருப்பினும், இன்று, ஏரல் கடல் வடிகாலான கரகல்பகஸ்தான் உஸ்பெகிஸ்தானின் ஏழ்மையான பகுதிகளில் ஒன்றாக ஆகியுள்ளது. இப்பகுதி பரந்த அளவில் வறட்சியால் பாதிக்கப்பட்டுள்ளது, இதற்கு காரணம் ஓரளவு வானிலை என்றாலும், பெரும்பாலும் அமு மற்றும் சிர் தாரியா ஆற்று நீரானது நாட்டின் கிழக்குப் பகுதியில் பெரும்பாலும் சுரண்டப்படுவது ஒரு முக்கியக் காரணமாகும். பயிர் பொய்த்தலால் சுமார் 48,000 மக்களை அவர்களின் முக்கிய வருமான ஆதாரத்தை இழந்துவிட்டனர். மேலும் குடிநீர் பற்றாக்குறையால் தொற்று நோய்களின் எழுச்சியை உருவாக்கியுள்ளது.
கேள்வி: கரகல்பக்ஸ்தான் - நிலவியல் பற்றி தகவல் சொல்.
பதில்: கரகல்பகஸ்தான் இப்போது பெரும்பாலும் பாலைவனமாக உள்ளது மற்றும் மேற்கு உஸ்பெகிஸ்தானில் ஏரல் கடலுக்கு அருகில், அமு தர்யா வடிநிலத்தில் மிகக் குறைந்த பகுதியில் அமைந்துள்ளது. இதன் பரப்பளவு 164,900 &nbsp; கிமீ² ஆகும். மேலும் இது பாலைவனத்தால் சூழப்பட்டுள்ளது. கிசில்கும் பாலைவனம் கிழக்கே அமைந்துள்ளது மற்றும் காராகும் பாலைவனம் தெற்கே அமைந்துள்ளது. ஒரு பாறை பீடபூமி மேற்கு நோக்கி காசுப்பியன் கடல் வரை நீண்டுள்ளது.
கேள்வி: கரகல்பக்ஸ்தான் - அரசியல் பற்றி நீங்கள் என்ன அறிந்துள்ளீர்கள்?
பதில்: கரகல்பாக்ஸ்தான் குடியரசு முறையான இறையாண்மையைக் கொண்டுள்ளது. மேலும் உஸ்பெகிஸ்தான் தொடர்பான முடிவுகளில் குடியரசானது வீட்டோ கொண்டுள்ளது. அரசியலமைப்பின் படி, கரகல்பகஸ்தானுக்கும் உஸ்பெகிஸ்தானுக்கும் இடையிலான உறவுகள் " ஒப்பந்தங்களால் கட்டுப்படுத்தப்படுகின்றன" மற்றும் எந்தவொரு சர்ச்சையும் "நல்லிணக்கத்தின் மூலம் தீர்க்கப்படுகின்றன". பிரிந்து போவதற்கான எந்தவொரு முடிவும் உஸ்பெகிஸ்தானின் சட்டமன்றத்தின் வீட்டோ அதிகாரத்தால் பிரிவினை உரிமை மட்டுப்படுத்தப்பட்டுள்ளது. பிரிவு 74, அத்தியாயம் XVII, உஸ்பெகிஸ்தானின் அரசியலமைப்பு, பின்வருமாறு கூறுகிறது: "கரகல்பாக்ஸ்தான் குடியரசுக்கு உஸ்பெகிஸ்தான் குடியரசிலிருந்து இருந்து பிரிந்து செல்வதற்கான உரிமையானது கராகல்பாக்ஸ்தான் குடியரசால் நடைபெறும் நாடு தழுவிய வாக்கெடுப்பின் அடிப்படையில் இருக்கும்."